text: Kappede otte timer af rekord
  13 september 2012 kl. 07.38
  Katamaranen Carbon3 med besætning fra Sydjylland kappede otte timer af hastighedsrekorden for sejlturen Danmark Rundt. Båden kom i mål i nat kl. 0.51 - 57 timer og 51 minutter efter starten.
  Vinden drillede lidt omkring Bornholm, men det lykkedes alligevel at slå rekorden, som var på 66 timer.
  
  Opløb gennem Lillebælt
  Den 12 meter lange og 10 meter brede katamaran har hjemme i Faaborg, men sejles af en hovedsagelig sydjysk besætning. 
  Onsdag aften gik Carbon3 igennem Lillebælt, og båden skulle bare nå hjem inden klokken 9 i dag, så er rekorden i hus. 
  Når man kun har vinden som drivkraft, er intet sikkert på forhånd. Men Lillebælt var rutens snævreste og mest drilske farvand, så med passagen af broerne var båden inde på opløbsstrækningen.
  
  600 sømil
  Der er 600 sømil rundt i det såkaldte Danmark Rundt Inshore, dvs. i de indre farvande. Rekorden er 16 år gammel og er på 66 timer. Båden skal rundt om Bornholm og helt op til Frederikshavn, før den vender.
  